พระยาอรรถการีย์นิพนธ์ (สิทธิ จุณณานนท์)

ศาสตราจารย์ พระยาอรรถการีย์นิพนธ์ หรือ สิทธิ จุณณานนท์ (ชื่อเดิม สุทธิ จุณณานนท์) (29 มิถุนายน 2438 - 27 มิถุนายน 2520) เป็นอดีตรัฐมนตรีกระทรวงเกษตราธิการ ในสมัยรัฐบาลเสนีย์ ปราโมช อดีตปลัดกระทรวงมหาดไทย อดีตรัฐมนตรีกระทรวงมหาดไทยและกระทรวงยุติธรรม ในช่วงปลายสงครามโลกครั้งที่ 2  อดีตอธิบดีกรมอัยการ ในปี พ.ศ. 2484 และเป็นสมาชิกเสรีไทย

ประวัติ 
สิทธิ จุณณานนท์ เกิดเมื่อวันที่ 29 มิถุนายน พ.ศ. 2438  ที่ตำบลวัดทอง คลองบางกอกน้อย จังหวัดธนบุรี เป็นบุตรของนายใต้เพ็ง และนางสุ่น จุณณานนท์ และได้สมรสกับคุณหญิงพร้อมเพรา อรรถการีย์นิพนธ์ มีบุตร-ธิดา 8 คน คือ
 นางศิริโฉม สมานนท์
 นางจิรดา โพธิ
 นายแพทย์นิพนธ์ จุณณานนท์ 
 นายวิฑูร จุณณานนท์
 นายวิสุทธิ์ จุณณานนท์
 นายอรรถ จุณณานนท์
 นายบดี จุณณานนท์
 นางศุภนิตย์ จุณณานนท์
พระยาอรรถการีย์นิพนธ์ จบการศึกษาชั้นมัธยมปีที่ 8 จากโรงเรียนวัดเทพศิรินทร์ ในปี พ.ศ. 2455 และในปี พ.ศ. 2456 สำเร็จการศึกษาจากโรงเรียนกฎหมาย กระทรวงยุติธรรม และสอบไล่ได้เป็นเนติบัณฑิตในปี พ.ศ. 2460 โดยสุทธิ จุณณานนท์เริ่มรับราชการในกระทรวงยุติธรรมตั้งแต่ปี พ.ศ. 2457 ด้วยอายุ 19 ปี 

พระยาอรรถการีย์นิพนธ์ ได้ถึงแก่อสัญกรรมเมื่อวันที่ 27 มิถุนายน พ.ศ. 2520 ด้วยวัย

ประวัติการทำงาน 
 พ.ศ. 2484 เป็นอธิบดีกรมอัยการ
 พ.ศ. 2488 เป็นรัฐมนตรี
 พ.ศ. 2488 - พ.ศ. 2489 ดำรงตำแหน่งรัฐมนตรีกระทรวงเกษตราธิการ และเป็นนายกสภามหาวิทยาลัยเกษตรศาสตร์ (นายกสภามหาวิทยาลัยลำดับที่ 3)
 พ.ศ. 2502 และ พ.ศ. 2506 เป็นกรรมาธิการวิสามัญพิจารณาร่างพระราชบัญญัติโอนมหาวิทยาลัยเกษตรศาสตร์ จุฬาลงกรณ์มหาวิทยาลัย มหาวิทยาลัยธรรมศาสตร์ มหาวิทยาลัยศิลปากร ไปสังกัดสำนักนายกรัฐมนตรี
 พ.ศ. 2500, พ.ศ. 2502 และ พ.ศ. 2506 เป็นรัฐมนตรีว่าการกระทรวงยุติธรรม

บรรดาศักดิ์ 
 พ.ศ. 2462 เป็นรองอำมาตย์เอก
 พ.ศ. 2463 เป็นอำมาตย์ตรี
 พ.ศ. 2463 เป็นหลวงอรรถการีย์นิพนธ์
 พ.ศ. 2466 เป็นอำมาตย์โท
 พ.ศ. 2469 เป็นพระอรรถการีย์นิพนธ์
 พ.ศ. 2471 เป็นอำมาตย์เอก
 พ.ศ. 2473 เป็นพระยาอรรถการีย์นิพนธ์

เครื่องราชอิสริยาภรณ์

บรรณานุกรม 
 ธานินทร์ กรัยวิเชียร. นักกฎหมายในอุดมคติ. กรุงเทพฯ : เนติบัณฑิตยสภาในพระบรม-ราชูปถัมภ์, 2546.

 คณะผู้ช่วยผู้พิพากษา รุ่น 22. “ประวัติรัฐมนตรีว่าการกระทรวงยุติธรรม”, ดุลพาท. 29, 3 (พฤษภาคม – มิถุนายน 2525) หน้า 55 – 59.

อ้างอิง 

นักการเมืองไทย
รัฐมนตรีว่าการกระทรวงยุติธรรมไทย
รัฐมนตรีไทยที่ไม่ได้ประจำกระทรวง
รัฐมนตรีว่าการกระทรวงเกษตรและสหกรณ์ไทย
สมาชิกขบวนการเสรีไทย
ปลัดกระทรวงมหาดไทยไทย
นายกสภามหาวิทยาลัยเกษตรศาสตร์
ผู้ได้รับเครื่องราชอิสริยาภรณ์ ป.จ. (ฝ่ายหน้า)
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
บุคคลจากเขตบางกอกน้อย
ชาวไทยในสงครามโลกครั้งที่สอง